અથવા અપૂર્વાની અસંતુષ્ટ મમ્મી સામેની બારીમાં ક્રીડામગ્ન કોઈ સુખી યુગલને જુએ છે. અથવા અપૂર્વાના પપ્પાની કોઈ એવી હરકતની અપૂર્વાની મમ્મીને હમણાં જ ખબર પડી છે અને ધૂંવાપૂવાં છે. અથવા એમ બન્યું હોય કે અપૂર્વાની મમ્મી ઉપર પપ્પાએ આવતાંની સાથે જ હાથ ઉપાડ્યો છે. અથવા તો મમ્મી સોસાયટીની કોઈ ખાનગી મિટીંગમાંથી પાછી ફરી છે. અને જરા કેફમાં છે. અથવા કીટીપાર્ટીમાંથી થોડા રૂપિયા હારીને આવી છે. અથવા કોઈ સહેલીએ કંઈક કહ્યાથી જીંદગીમાંના કેટલાંક અભાવો એકાએક સાલવા લાગ્યા છે. અને ત્યાં જ ફોનની ઘંટડી રણકે છે. ‘એલાવ, એલાવ, મમ્મી હું અપૂર્વા ...”